CELEX: 62011TN0642
Language: sk
Date: 2011-12-08 00:00:00
Title: Vec T-642/11 P: Odvolanie podané 8. decembra 2011 : Harald Mische proti rozsudku Súdu pre verejnú službu z  29. septembra 2011 vo veci F-93/05, Mische/Parlament

18.2.2012   
            
            
               SK
            
            
               Úradný vestník Európskej únie
            
            
               C 49/30
            
         Odvolanie podané 8. decembra 2011: Harald Mische proti rozsudku Súdu pre verejnú službu z 29. septembra 2011 vo veci F-93/05, Mische/Parlament
   (Vec T-642/11 P)
   2012/C 49/55
   Jazyk konania: angličtina
   
      Účastníci konania
   
   
      Odvolateľ: Harald Mische (Brusel, Belgicko) (v zastúpení: R. Holland, J. Mische a M. Velardo, advokáti)
   
      Ďalší účastníci konania: Európsky parlament, Rada Európskej únie
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil rozhodnutie Súdu pre verejnú službu z 29. septembra 2011 vo veci F-93,/05 a v rozsahu, v akom je to možné, pred vydaním rozsudku preskúmal skutkové okolnosti, ktoré boli Všeobecnému súdu predložené, a
            
         
               —
            
            
               zrušil rozhodnutie Parlamentu z 11. novembra 2004 v rozsahu, v akom sa týka pracovného zaradenia odvolateľa,
            
         
               —
            
            
               zaviazal Parlament na náhradu škody spôsobenej odvolateľovi (vrátane ujmy súvisiacej s jeho služobným postupom, zaplatiť mu zodpovedajúcu a pravidelnú odmenu, nahradiť nemajetkovú ujmu spolu so zaplatením úrokov z omeškania, atď.),
            
         
               —
            
            
               zaviazal Parlament na náhradu trov konania pred Všeobecným súdom a Súdom pre verejnú službu.
            
         
      Odvolacie dôvody a hlavné tvrdenia
   
   Odvolateľ na podporu svojho odvolania uvádza tri odvolacie dôvody:
   
               1.
            
            
               Prvý odvolací dôvod sa zakladá na tvrdení spočívajúcom v tom, že Súd pre verejnú službu sa dopustil nesprávneho posúdenia, keď rozhodol, že žaloba je neprípustná, pretože bola podaná po uplynutí lehoty.
            
         
               2.
            
            
               Druhý odvolací dôvod sa zakladá na tvrdení spočívajúcom v tom, že Súd pre verejnú službu sa dopustil nesprávneho posúdenia, keď rozhodol, že žaloba je neprípustná, pretože odvolateľovi by nepriniesla prospech, a že odvolateľ nemal nijaký záujem na podaní žaloby.
            
         
               3.
            
            
               Tretí odvolací dôvod sa zakladá na tvrdení spočívajúcom v tom, že Súd pre verejnú službu nesprávne opomenul preskúmať žalobné dôvody týkajúce sa veci samej, a že došlo k porušeniu článku 41 ods. 3 Charty základných práv Európskej únie a/alebo článku 5 ods. 5 služobného poriadku. (1)
               
            
         
      (1)  Nariadenie Rady (ES, Euratom) č. 723/2004 z 22. marca 2004, ktorým sa mení a dopĺňa Služobný poriadok zamestnancov Európskych spoločenstiev a Podmienky zamestnávania ostatných zamestnancov Európskych spoločenstiev (Ú. v. EÚ L 124, s. 1; Mim. vyd. 01/002, s. 130).